«Cheers»-stjerne til sykehus med brystsmerter
64-åringen skulle den neste måneden spille i en oppsetning på The Northlight Theatre utenfor Chicago. Det blir det imidlertid ingenting av. Nyhetsbyrået AP skriver nemlig at skuespilleren, som er mest kjent for rollen som Norm Peterson i «Cheers», sjekket inn på sykehus med brystsmerter på søndag. Han blir nå undersøkt på sykehuset, og vil ifølge teaterets talsperson bli helt frisk. Wendt skulle egentlig spilt i «The Odd Couple», men blir nå erstattet av Marc Grapey, en skuespiller med en rekke mindre Hollywood-roller bak seg. George Wendt spilte i 270 episoder av «Cheers» mellom 1982 og 1993, og har siden spilt i en rekke mindre TV-serier og -filmer. Han har også dukket opp i flere andre serier som sin rollefigur Norm Peterson, deriblant «Frasier» og «Family Guy».
Tidligere «Cheers»-skuespiller George Wendt (64) må droppe ut fra en teateroppsetning etter å ha blitt fraktet til sykehus.